Vinerea Mare
Acordul de la Belfast (în , ) sau Acordul din Vinerea Mare (în , ) a fost un moment de referință în procesul de pace din Irlanda de Nord. Prin el a fost înființată Adunarea Irlandei de Nord, cu puteri legislative locale, și a marcat reducerea violențelor cauzate de problema irlandeză. El a fost semnat la Belfast la 10 aprilie 1998 (în Vinerea Mare) de către guvernele britanic și irlandez și a fost susținut de majoritatea partidelor politice nord-irlandeze. La 23 mai 1998 acordul a fost aprobat de alegătorii nord-irlandezi prin referendum. În aceeași zi alegătorii din Republica Irlanda au votat într-un referendum separat pentru modificarea constituției în conformitate cu acest acord. Partidul Democrat Unionist (DUP) a fost singurul mare partid care s-a opus acordului, care a intrat în vigoare la 2 decembrie 1999.